<b>שאלה </b>ויורינו הדרת יקרת צפירת תפארת הוד ונזר ועטרת וצניף כותרת כג"ק מורינו ורבינו כתרנו ונזרנו משה הרב הגדול בישראל הפטיש החזק נר המערבי דגל הרבנים יחיד הדור ופלאו ממזרח שמש עד מבואו יעטר אלהינו כלל ישראל בחייו ובאריכות ימיו ויחיה חמודו השר האדיר האיתן בישראל אמן בחצר של הקדש אם יכולים ב"ד למוכרו ולהוציא דמיו בדבר אחר דהיינו אם הקדישוהו אדעתא דשכירותו שיהיה לפת לעניים או שמן למאור אם יכולין ב"ד או מורשים אחרים להוציא הוצאות אלו לדברים אחרים ואם ב"ד מכרו חצר של הקדש וקנאה ראובן ודר בה שנתיים שלש או יותר או ששכרה לאחרים ואחר כך ראו הקהל כי זה שוה יותר ורצו להוציאו מידו אם צריך לחשוב עמן וליקח השכירות להקדש ואין המכר מכר או לא יורונו רבינו ובאורך נראה אור: